Obra-kontratuen administrazio-klausula partikularren agiria

Prozedura irekia

##### 30.8.- Saiakuntzak eta analisiak.

PTPAn ezarritako saiakuntza eta analisiez gain, obrako materialak eta unitateak probatzeko eta analizatzeko agindu dezake obraren zuzendaritza teknikoak, eta kasuan-kasuan dagozkion txosten espezifikoak eskatu ere. Gastu horiek kontratistak hartuko ditu bere gain, kontratuaren klausula espezifikoen 18.4 klausulan hala adierazi bada, klausula horretan azaltzen den gehieneko zenbatekora arte. Hala ere, obrari urriaren 28ko 209/2014 Dekretua, eraikuntzaren kalitate-kontrola arautzen duena aplikatu behar bazaio, Kalitatea kontrolatzeko programan eta, hala badagokio, obra egin bitartean programa horretan egindako aldaketetan jasotako saiakuntzak eta analisiak egiteko laborategien kontratazioa botere adjudikatzailearen eskumenekoa izango da, kontratazio honetatik eratorritako kostuak kontratistaren kontura izango dira. Kasu horretan, kontratistak eskura jarri beharko ditu kontrolerako bitartekoak, kontrolaren dokumentazioa jasotzeko eta entregatzeko sistemaren aurreikuspena egin beharko du eta gainerako eragileei laginak hartzeko erraztasunak emateaz arduratuko den pertsona izendatuko du, kalitate kontroleko planaren eta eragina duen indarreko araudiaren arabera. Zuzendaritza teknikoak horren guztiaren berri emango du, jakin dadin. Paragrafo honetan azaltzen diren baliabide materialen eta giza baliabideen kostuak kontratistaren konturakoak izango dira. Nolanahi ere, kalitatearen eta obraren akatsen ondorioz burutu behar diren kontroletarako gastuak kontratistaren konturakoak izango dira, inolako mugarik gabe.

##### 30.9.- Kontserbazioa eta zaintza.

Kontratistak, obrak egiteaz gain, obrak kontserbatu beharko ditu. Obrak hartu arte, kontratistak edukiko du lurrak eta bertan dauden ondasunak zaintzeko ardura.

#### 31.- KONTRATUA BETEARAZTEKO BALDINTZA BEREZIAK

Kontratua betearazteko baldintza berezi hauek eta kontratuaren klausula espezifikoen 11. klausulan jasota daudenak, kontratistak zein azpikontratistek bete beharko dituzte.

##### 31.1.- Hizkuntza arloko baldintzak.

###### 31.1.1.- Botere adjudikatzailearen eta kontratistaren arteko harremanetan, normalean euskara erabiliko da. Kontratua betearazteari begira, honela ulertuko da 'normalean euskara erabiliko da' esaldia:

- a) Ahozko komunikazioetan, euskaraz dakiten langileek euskaraz egingo dute, hasiera batean, kontratua betearazteko zereginak direla-eta administrazio kontratatzailearekin harremanetan jartzen direnean. Botere adjudikatzaileak euskara erabiltzen badu kontratuaren betearazpenari adskribatutako langileekin eta ez badago inor hizkuntza hori ondo ezagutzen duenik, obra egiteko ardura duen enpresak berehala jarri beharko ditu botere adjudikatzailearekin hizkuntza horretan jardun ahal izateko behar diren baliabideak edo behar den euskarazko hizkuntza- gaitasuna duten langileak.
- b) Komunikazio idatziak euskaraz eta gaztelaniaz egingo dira, salbu eta igorleak eta hartzaileak euskara hutsean egitea erabakitzen badute.

###### 31.1.2.- Euskararen erabilera bermatuko da errotulu, argitalpen, seinale, abisu eta komunikazioetan, eta, oro har, elkarrizketetan .

##### 31.2.- Baldintza sozialak edo enpleguari buruzkoak.

###### 31.2.1.- Lan arloan, Gizarte Segurantzaren arloan eta laneko segurtasun eta osasunaren arloan indarrean dauden lege-, erregelamendu- eta hitzarmen-xedapenak betetzea. 31.2.2.- Zuzendaritza teknikoari hurrengo apartatuetan azaltzen diren datu eta dokumentuak ematea, kasu bakoitzean adierazten diren epe eta baldintzetan:

- a) Kontratua betearazteari adskribatutako langile guztien lan-baldintzei buruzko datuak: posta elektroniko bidez aurkeztuko dira zazpi (7) egun balioduneko epean, dagokion errekerimendua jasotzen denetik aurrera zenbatuta. Gutxienez datu hauek izango dira: izen-abizenak, NANa, hitzarmen kolektiboa, lanbide-kategoria, kontratu-mota, lanaldia, antzinatasun-data, kontratuaren mugaeguna, urteko soldata gordina eta, hala badagokio, indarrean dauden itunak.

44

Esp. zk.: